stanford-oval/wikipedia huggingface dataset:
Oskari Lehtonen (pikajuoksija)

Oskari Lehtonen Jyväskylän Kalevan kisoissa vuonna 2018.
Oskari Lehtonen (s. 14. kesäkuuta 1997) on suomalainen pikajuoksija. Hän edustaa Nurmijärven Yleisurheilua. Lehtosen valmentajana toimii Petteri Jouste. Hänen ennätyksensä sadalla metrillä on 10,39 s ja kahdella sadalla metrillä 20,76 s.
Lehtonen kuului Eskilstunan alle 20-vuotiaiden EM-kilpailuissa 2015 kuudenneksi sijoittuneeseen Suomen joukkueeseen 4 × 100 metrin viestissä. 200 metrillä hän karsiutui alkuerissä. Bydgoszczin alle 23-vuotiaiden EM-kilpailuissa 2017 hän juoksi toisen osuuden Suomen saadessa pikaviestissä pronssia ajalla 39,70. Lisäksi hän eteni 200 metrillä välieriin. Berliinin EM-kilpailuissa 2018 hän juoksi kolmannen osuuden Suomen pikaviestijoukkueessa, joka sijoittui kuudenneksi Suomen ennätys -ajalla 38,92. Joukkue oli parantanut maan ennätyksen jo alkuerissä aikaan 39,11. Gävlen alle 23-vuotiaiden EM-kilpailuissa 2019 hän selviytyi 200 metrillä välieriin. Münchenin EM-kilpailuissa 2022 hän kuului alkuerissä karsiutuneeseen Suomen pikaviestijoukkueeseen.
Lehtonen voitti 200 metrin juoksun Suomen-mestaruuden Jyväskylässä 2018 ja sai samalla matkalla SM-hopeaa Joensuussa 2022. Sadalla metrillä hän sijoittui kolmanneksi Tampereella 2021. Sisäratojen SM-kilpailuissa hän on voittanut kultaa 200 metrillä 2019. Hän sai samalla matkalla hopeaa 2020 sekä pronssia 2021 ja 2022 .
Lehtonen on kilpaillut aikuisten maaotteluissa vuodesta 2018, jolloin hän voitti Suomi–Ruotsi-maaottelussa 200 metrin juoksun.
Pajuskylä

Pajuskylä on kylä Ruoveden kunnassa. Maa-aluetta rajaavat Tarjanneveteen kuuluvat Purttu, Isolahti, Pahansuonlahti, Kilvensalmi sekä Syvinkisalmi. Ylänen Herajärvi l. Herajärvi on sekä Pajulahden että Mustajärven kalastuskunnan alueella. Pajulahden kalastuskunnan rajoina ovat Mustajärven, Visuveden ja Tuuhosen kalastuskunnat.
Kylässä on työväentalo, jota käytetään erilaisissa tapahtumissa. Sen virallinen nimi on Syvinkisalmen työväentalo. Epävirallinen on Hömppölä. Koulu suljettiin 1970. Taiteilija Nandor Mikola käytti koulurakennusta ateljeenaan työskennellessään Ruovedellä. Nykyisin se on yksityisomistuksessa.
Kylässä on metsästysyhdistyksen ylläpitämä Pajusen erä- ja luontokeskus. Keitunniemessä ja Kilvensaaressa on muinaishautoja.
Cain Dingle

| Cain Dingle |
| --- | --- |
Näyttelijä(t):  Jeff Hordley
Ensi- esiintyminen:  30. maaliskuuta 2000 (UK)
Henkilötiedot
Ammatti:  Mekaanikko
Sukupuoli:  mies
Suhteet
Vanhemmat:  Zak Dingle
Sisarukset:  Sam Dingle  Chas Dingle  Belle Dingle
Lapset:  Debbie Dingle  Kyle Winchester  Isaac Dingle  Nate Robinson
Sisarusten lapset:  Aaron Livesy  Samson Dingle
Serkut:  Gennie Walker  Marlon Dingle
Infobox OKVirheellinen NIMI-arvo: 
Cain Dingle on kuvitteellinen hahmo englantilaisessa saippuasarja Emmerdalessa. Häntä esittää Jeff Hordley.
Tausta

Dinglen perheen musta lammas Cain asui Leedsissä Zak Dinglen Shadrach-veljen hulttiopoikana ja ilmaantui Butch-serkkunsa hautajaisiin marraskuussa 2000 (Britanniassa maaliskuu 2000). Cainilla on takanaan pitkä rikostausta. Hän on kovapintainen ja kiero, mutta oman perheensä sekä koko Dinglen suvun suojelemisen suhteen mies on ehdottoman tinkimätön. Hän ei epäröi satuttaa henkilöitä, jotka uhkaavat hänen läheisiään, mutta sydäntä hänellä on enemmän kuin tahtoisi näyttää.
Nuoruus

Nuorena rajuakin elämää viettänyt, hyväksyntää väärillä tavoilla hakeva mies joutui panemaan elämänsä uusiksi saatuaan tietää Zakin olevankin hänen biologinen isänsä. Ihailun ohessa hän taipui tekemään varsin röyhkeitä temppuja. Cainin nuoruuden ensi-ihastus oli pikkuserkku Charity, jolta hän kuitenkin on saanut usein vain serkullista nälvivää vastakaikua. Varhaisteininä Charity tuli raskaaksi, mutta Cain ei tiennyt asiasta mitään ja poistuikin pitkäksi aikaa kuvioista. Hän raivostui kuullessaan Charityn suhteesta suvun arkkivihollisen Chris Taten kanssa. Suhde naapurinrouvaan Angieen eteni ja myös päättyi traagisesti. Cain ei tiennyt mitä odottaa suhteestaan Angien kanssa, mutta oli omalla tavallaan rakastunut tähän ja pettyi raskaasti, kun Angie pani suhteen poikki. Cain otti käyttöön kovat otteet, yritti tappaa Angien ja alkoi tosissaan vietellä tämän tytärtä. Hän tuhosi lopulta säälimättä koko Reynoldsien perheen elämän. Rakkauselämän karikot heijastuivat kotielämään, kun Zak heitti poikansa lopulta pihalle velipuoli Samin kiusaamisesta. Angien uusi suhde sai Cainissa aikaan mustasukkaisen raivon, hän varasti kännykkäpakun, pakeni sillä poliisia ja takaa-ajo päättyi poliisien ulosajoon ja Angien kuolemaan.
Debbie

Kun Debbie ilmaantui kuvioihin Paddy ja Emily Kirkin sijaislapsena, Cainille selvisi Charityn olevan tytön biologinen äiti. Cain pelasti lopulta perheensä kiristämällä Charitya tällä tiedolla ja saaden tämän perumaan Chrisin suunnittelemat talokaupat. Melkoinen järkytys Cainille oli se, kun Shadrach paljasti tämän olevan Debbien isä. Lopulta hän nautti saadessaan viettää aikaa teiniksi varttuneen tyttärensä kanssa.
Chris Taten kuolemaan liittyvässä oikeudenkäynnissä Cain kieltäytyi todistamasta ja joutui joksikin aikaa linnaan. Kuultuaan Charityn odottavan lasta, hän uskoi vahvasti olevansa lapsen isä, kunnes toisin todistettiin. Myöhemmin Cain joutui setvimään tyttärensä miessotkuja kovistellen muun muassa Dazia ja Ethania. Hirvein isku Cainille oli lopulta Debbien ja Andyn suhteen paljastuminen.
Tom Kingin ja Charityn häät

Cain oli mukana Charityn ja Tom Kingin häiden sabotoinnissa vuonna 2007. Tämä päättyi Debbien välien katkaisuun ja Zakin asuntovaunupolttoon. Kesäkuussa 2008 Debbie järjesti jymy-yllätyksen ja teki isästään vaarin, kun Sarah-tytär syntyi. Cain halusi tukea tytärtään ja kauhisteli Debbien haluttomuutta hoitaa vauvaa. Häntä ärsytti suunnattomasti, kun Debbie sysäsi vauvan Emilyn hoiviin, ja tämä lopulta lähti kylästä Sarahin kanssa. Hän vietteli Debbien tyttöystävän Jasminen ja Sadien palkkaamana rikkoi kauhakuormaajalla Kingien esittelytalon. Kolme ihmistä kuoli, ja Cainia pidettiin välillisesti syyllisenä. Lopulta hän yllätti kaikki ottaessaan Alicen armomurhan kontolleen, jotta Sam välttyisi vankilalta. Cain kuitenkin meni mukaan Sadien kaappaussuunnitelmaan saadakseen rahaa uuteen elämään jossain kaukana.
Jasminen abortti

Marraskuussa 2009 suunnitelmat menivät uusiksi, kun Cain sai tietää Sadien järjestäneen Jasminelle abortin. Hän kidnappasi sekä Tom Kingin että Sadien ja vaati lunnasrahoja. Hän ampui Sadien Tomin kauhuksi, mutta tämä olikin ollut juonessa mukana. Kuultuaan valekuolemasta Carl King hommasi rahat, ja sieppausdraama oli ohi. Cain poistui uuteen elämään 2,5 miljoonaa mukanaan.
Debbie vankilassa ja Charityn uusi mies

Marraskuussa 2011 Debbie löysi kotiintullessaan isänsä sohvalta istumasta. Cain oli maksanut asianajajan, jonka avulla Debbie vapautui vankilasta ja tuli tukemaan tytärtään Sarahin huoltajuusoikeudenkäynnissä. Miehen vetovoima naisiin ei myöskään ollut hävinnyt. Debbien poikaystävä paljastui petturiksi Charityn kanssa, ja Cain maksoi tämän lähtemään kylästä Noahin kanssa, mutta Charity palasi jäädäkseen. Cain ei myöskään hyväksynyt Charityn uutta suhdetta Jai Sharman kanssa.
Avioliitto Moiraan

Moiran miehen Johnin kuoltua, Moiralle ja Cainille tuli rakkaushaluja. Suhde eteni avioliittoon. Myöhemmin Moira ja Cain saivat Isaac-nimisen pojan. Cain on myös Amy Wyattin Kyle-pojan biologinen isä. Cain on muuttunut Moiran seurassa vapaamielisemmäksi, mutta on edelleen suojelemassa perhettään ja sukuaan keinoja kaihtamatta ja lakia käyttäen omissa käsissään.
Vuonna 2019 (Suomessa 2021) Moiran ja Cainin avioliitto alkoi rakoilemaan. Nate vokotteli Moiran kanssaan useaan otteeseen sänkyyn. Moira yritti lopettaa suhteensa Nateen, mutta Nate painosti jatkamaan. Sittemmin selvisi sen kaiken olleen Naten kostosuunnitelma Cainille, olihan Cain Naten isä. Nate halusi kostaa Cainille Moiran kustannuksella sen, kun Cain jätti Naten tämän ollessa pieni.
Colorado Mammoth

| Colorado Mammoth |
| --- | --- |

Perustettu:  1987 (Denveriin 2002)
Kotiareena:  Ball Arena
Kapasiteetti:  18 007
Paikkakunta:   Denver, Colorado
Värit:                     
Lajit:  sisälacrosse
Toimitusjohtaja:  Steve Govett
Omistajat:  E. Stanley Kroenke
Mestaruudet:  1 (2006)
Colorado Mammoth on National Lacrosse Leaguessa pelaava sisälacrossen ammattilaisseura Denveristä, Coloradosta. Joukkue siirtyi vuonna 2002 Denveriin oltuaan alun perin Baltimore Thunder (1987–1999), sitten Pittsburgh CrosseFire (2000) ja Washington Power (2001–2002). Mammoth on NLL:n historian ensimmäinen Mississippin länsipuolinen joukkue.
Colorado Mammothin omistaa miljardööri Stan Kroenke. Kroenken muita omistuksia ovat muun muassa NHL-seura Colorado Avalanche, NFL-seura St. Louis Rams, NBA-seura Denver Nuggets sekä Englannin Valioliigassa pelaava Arsenal FC.
Vuonna 2008 Mammothin kotiotteluissa Pepsi Centerissä kävi keskimäärin enemmän yleisöä ottelua kohden kuin Avalachen tai Nuggetsin peleissä. Mammoth tosin pelasi kaudella vain kahdeksan kotiottelua. Joukkueesta oli myös tullut NLL:n eniten yleisöä kerännyt joukkue.
Palkinnot

| 0 | 1 | 2 |
| --- | --- | --- |
| Kausi | Pelaaja | Palkinto |
| 2003 | Gary Gait | Arvokkain pelaaja |
| 2003 | Brian Langtry | Kauden tulokas |
| 2004 | Steve Govett | Vuoden vaikuttaja |
| 2004 | Gord Nash | Kauden maalivahti |
| 2004 | Gary Gait | Kauden herrasmiespelaaja (tasapeli Peter Loughin kanssa) |
| 2005 | Gary Gait | Kauden herrasmiespelaaja |
| 2006 | Gavin Prout | Loppuottelun arvokkain pelaaja |
| 2012 | Adam Jones | Kauden tulokas |
| 2012 | John Grant Jr | Arvokkain pelaaja |
Tilastot

| Kausi | Divisioona | V-H | Sijoitus | Koti | Vieras | Tehdyt | Päästetyt | Valmentaja | Pudotuspelit |
| --- | --- | --- | --- | --- | --- | --- | --- | --- | --- |
| 2003 | Itäinen | 9-7 | 1. | 6-2 | 3-5 | 226 | 223 | Rod Jensen, Jamie Batley | hävisi välierän |
| 2004 | Läntinen | 13-3 | 1. | 7-1 | 6-2 | 223 | 173 | Jamie Batley | hävisi divisioonan finaalin |
| 2005 | Läntinen | 8-8 | 3. | 5-3 | 3-5 | 201 | 182 | Jamie Batley | hävisi divisioonan välierän |
| 2006 | Läntinen | 10-6 | 2. | 6-2 | 4-4 | 200 | 172 | Gary Gait | Mestaruus |
| 2007 | Läntinen | 12-4 | 1. | 7-1 | 5-3 | 209 | 179 | Gary Gait | Hävisi divisioonan välierän |
| 2008 | Läntinen | 9-7 | 2. | 6-2 | 3-5 | 184 | 167 | Bob McMahon | Hävisi divisioonan välierän |
| 2009 | Läntinen | 7-9 | 4. | 4-4 | 3-5 | 172 | 184 | Bob McMahon | Hävisi divisioonan välierän |
| 2010 | Läntinen | 4-12 | 5. | 0-8 | 4-4 | 167 | 201 | Bob McMahon, Steve Govett, Bob Hamley | Ei selvinnyt |
| 2011 | Läntinen | 5-11 | 4. | 3-5 | 2-6 | 151 | 172 | Bob Hamley | Hävisi divisioonan välierän |
| 2012 | Läntinen | 11-5 | 2. | 5-3 | 6-2 | 217 | 201 | Bob Hamley | Hävisi divisioonan välierän |
| Yhteensä | 10 kautta | 88-72 |   | 49-31 | 39-41 | 1 950 | 1 854 |   |   |
| Pudotuspelit yhteensä |   | 4-8 |   | 3-3 | 1-5 | 148 | 163 |   |   |
Cholet Basket

| Cholet Basket |
| --- | --- |
Liiga:  Pro A ULEB Eurocup
Perustettu:  1975
Areena:  La Meilleraie kapasiteetti 5 191
Kotipaikka:  Cholet, Ranska
Värit:           
Presidentti:   Patrick Chiron
Päävalmentaja:   Jean-Manuel Sousa
Mestaruudet:   Ranskan Cup: 1998, 1999  Ranskan mestaruus: 2010 
Kotisivu:  www.cholet-basket.com
Cholet Basket on cholet'lainen koripalloseura.
Historia

Seura perustettiin vuonna 1975. Kauden 1987–1988 jälkeen Cholet nousi pääsarjaan. Vuosina 1998 ja 1999 seura voitti Ranskan cup-mestaruuden. Kaudella 2008–2009 seura oli EuroChallengen finaalissa, mutta hävisi sen italialaiselle Virtus Bolognalle. Kauden 2009–2010 päätteeksi seura voitti ensimmäisen Ranskan mestaruutensa.
Aiheesta muualla

Virallinen kotisivu (ranskaksi)
Outta My Head

| Outta My Head Diandra |
| --- | --- | --- |

Studioalbumin tiedot
 Äänitetty : 2012
 Julkaistu: 6. heinäkuuta 2012
 Formaatti: CD, digitaalinen
 Tuottaja(t): Erik Nyholm, Antti Riihimäki, Matti Mikkola, DJPP
 Tyylilaji: pop, dancepop
 Kesto: 43.18
 Levy-yhtiö: Universal
Listasijoitukset
  Suomen virallinen lista: 1.
Diandran muut julkaisut
|   | Outta My Head 2012 | Dynamiittii 2014 |
Singlet albumilta Outta My Head
 ”Onko Marsissa lunta?” Julkaistu: toukokuu 2012  ”Outta My Head” Julkaistu: kesäkuu 2012  ”Prinsessalle” Julkaistu: syyskuu 2012
Outta My Head on Suomen kuudennen Idols-voittajan Diandran debyyttialbumi, joka julkaistiin 6. heinäkuuta 2012. Albumi sijoittui sen ensimmäisellä listaviikolla Suomen virallisen albumilistan ensimmäiselle sijalle. Albumi myi elokuussa 2012 kultalevyyn oikeuttavat 10 000 kappaletta.
Albumin ensimmäisenä singlenä julkaistiin jo Idolsin voittokappaleena kuultu ”Onko Marsissa lunta?”. Albumin toinen single ”Outta My Head” julkaistiin 4. kesäkuuta 2012 ja siihen valmistui heinäkuussa Mikko Harman ohjaama musiikkivideo. Albumin kolmas single ”Prinsessalle” julkaistiin syyskuussa 2012.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja(t) | Kesto |  |  |  |  |  |
| 1. | Like a Tattoo | Eric Palmqwist, Erik Nyholm | Erik Nyholm | 3.43 |  |  |  |  |  |
| 2. | Outta My Head | Eric Palmqwist, Erik Nyholm | Erik Nyholm | 3.50 |  |  |  |  |  |
| 3. | Only Girl in the World | Crystal Johnson, Mikkel Eriksen, Sandy Wilhelm, Tor Hermansen | Erik Nyholm | 4.14 |  |  |  |  |  |
| 4. | Prinsessalle | Mariska, Paula Vesala, Tuomas Kantelinen | Antti Riihimäki | 3.44 |  |  |  |  |  |
| 5. | Maailma on sun | Matti Mikkola, Otto Grundström | Antti Riihimäki | 4.20 |  |  |  |  |  |
| 6. | A Reason Why | Eric Palmqwist, Erik Nyholm | Erik Nyholm | 3.15 |  |  |  |  |  |
| 7. | Listen | Anne Preven, Beyoncé Knowles, Henry Krieger, Scott Cutler | Antti Riihimäki | 4.00 |  |  |  |  |  |
| 8. | Why Can’t My Heart Break | Erik Nyholm, Milos Rosas | Erik Nyholm | 3.56 |  |  |  |  |  |
| 9. | Born This Way | Fernando Garibay, Jeppe Breum Laursen, Paul Blair, Stefani Germanotta | Antti Riihimäki | 3.51 |  |  |  |  |  |
| 10. | I Have Nothing | David Foster, Linda Thompson | Erik Nyholm | 4.21 |  |  |  |  |  |
| 11. | Onko Marsissa lunta? (Bonus)  | DJPP, Matti Mikkola, Olavi Uusivirta | DJPP, Matti Mikkola | 4.04 |  |  |  |  |  |
|  |  |  |  | 43.18 |  |  |  |  |  |
Old Street

Old Streetin itäosaa Shoreditchin alueella.
Old Street on katu Keski- ja Itä-Lontoossa. Se alkaa Goswell Roadin risteyksestä Islingtonissa ja jatkuu itään Hackneyn kaupunginosaan Shoreditch High Streetin ja Kingsland Roadin yhtymäkohtaan. Kadun pituus on noin 1,6 kilometriä.
Old Streetin metroasema sijaitsee City Roadin risteyksessä olevan vilkkaan liikenneympyrän kohdalla. Asema kuuluu Northern Line -metrolinjaan. Alueella toimivien tietotekniikkayritysten ansiosta liikenneympyrää ja sen lähiseutua kutsutaan joskus nimellä Silicon Roundabout.
Varhaisimmat maininnat Old Streetistä ovat noin vuodelta 1200 ja vuodelta 1373 muodoissa Ealdestrate ja le Oldestrete. Paikalla on kulkenut tie jo mahdollisesti roomalaisaikana.
Oumar Sissoko

| Henkilötiedot |
| --- | --- | --- |
Syntymäaika: 13. syyskuuta 1987 (ikä 37)
Syntymäpaikka: Montreuil, Ranska
Pelipaikka: maalivahti
Pituus: 187 senttimetriä
Seura
Seura: AC Ajaccio
Pelinumero: 40
Junioriseurat
2003–2006: Metz
Seurat
| Vuodet | Seura | O (M) |
| 2006–2012 2012– | Metz Ajaccio | 54 (0) |
Maajoukkue
| 2007– |  Mali | 11 (0) |
 Seurajoukkueuran tilastot kattavat vain kansalliset sarjat, päivitetty 4. helmikuuta 2012.  Maajoukkueuran tilastot päivitetty 4. helmikuuta 2012.
| Mitalit> Maa:   Mali.Miesten jalkapallo.AM-kilpailut  | Mitalit> Maa:   Mali.Miesten jalkapallo.AM-kilpailut  | Mitalit> Maa:   Mali.Miesten jalkapallo.AM-kilpailut  | Maa:   Mali> Miesten jalkapallo. |
| --- | --- | --- | --- |
|  Pronssia | Gabon-Päiväntasaajan Guinea 2012 | Jalkapallo |  |
Oumar Sissoko (s. 13. syyskuuta 1987 Montreuil, Ranska) on malilainen jalkapalloilija. Maalivahtina pelaava Sissoko edustaa Ranskan Ligue 1:ssa pelaavaa AC Ajaccioa.
Ura

Sissoko aloitti ammattilaisuransa Metzin joukkueessa kaudella 2006–2007 pelattuaan sitä ennen joukkueen junioreissa ja reservijoukkueessa. Kaudesta 2008–2009 lähtien hän on toiminut joukkueen kakkosvahtina.
Cultural y Deportiva Leonesa

Cultural y Deportiva Leonesa on jalkapalloseura Leónin kaupungista, Espanjasta. Seuran edustusjoukkue pelaa Espanjan kolmanneksi korkeimmalla sarjatasolla Primera División RFEF:ssä. Se pelaa kotiottelunsa Estadio Antonio Amilivialla, joka on rakennettu vuonna 2001.
Historia

Cultural Leonesan on perustanut 5. elokuuta 1923 Miguel Gutiérrez.
Segunda División B-sarjataso otettiin käyttöön kaudeksi 1928–1929, ja Cultural Leonesa oli sarjan ensimmäinen voittaja. Joukkue on pelannut vuosien mittaan jokaisella sarjatasolla Primera Divisiónista Tercera Divisióniin. Espanjan pääsarjassa joukkue on pelannut toistaiseksi yhden kauden, kaudella 1955–1956.
Historiansa aikana Cultural Leonesa on pelannut kaikkiaan yhden kauden Primera Divisiónissa, 14 kautta Segunda Divisiónissa, 30 kautta Segunda División B:ssä ja 28 kautta Tercera Divisiónissa.
Aiheesta muualla

Cultural y Deportiva Leonesan virallinen kotisivu
Pajuvireo

| Pajuvireo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Vireot Vireonidae
Suku::  Vireot Vireo
Laji::  bellii
Kaksiosainen nimi
 Vireo bellii  Audubon, 1844 
Katso myös
   Pajuvireo Wikispeciesissä   Pajuvireo Commonsissa 
Infobox OKNimi-testi OKIUCN-testi OK: 
Pajuvireo (Vireo bellii) on pohjoisamerikkalainen varpuslintu, josta tunnetaan neljä alalajia. Sen lisääntymisalue käsittää Yhdysvaltain keski- ja lounaisosat sekä Meksikon pohjoisosat. Se on muuttolintu, joka talvehtii Meksikossa ja Keski-Amarikassa Nicaraguaan asti. Sillä on laaja lisääntymisalue, ja sen populaatiokoko on suuri, joten laji on elinvoimainen. John James Audubon kuvaili lajin holotyypin Missourin Saint Josephista vuonna 1844, ja nimesi lajin retkikumppaninsa John Graham Bellin kunniaksi.
Cliff Williams

| Cliff Williams |
| --- | --- |
 Cliff Wiliams vuonna 2008
Henkilötiedot
Syntynyt: 14. joulukuuta 1949 (ikä 74) Romford, Essex, Yhdistynyt kuningaskunta
Ammatti:  muusikko
Muusikko
Aktiivisena:  1970-luvulta lähtien
Tyylilajit:  hard rock
Soittimet:  bassokitara
Yhtyeet:  AC/DC
Levy-yhtiöt:  Atlantic Records Epic Records ATCO Acto Records Elektra Records EMI
Aiheesta muualla
www.acdc.com
  [ Muokkaa Wikidatassa ] [ ohje ]  
Clifford ”Cliff” Williams (s. 14. joulukuuta 1949 Romford, Essex, Iso-Britannia) on brittiläinen basisti, joka soittaa australialaisessa hard rock -yhtye AC/DC:ssä. Hänet tunnetaan yhtyeen hiljaisena jäsenenä, joka pitää yllä matalaa profiilia ja välttelee  keskipisteenä olemista.
Williams muutti Romfordista Liverpooliin yhdeksänvuotiaana ja ehti työskennellä insinöörinä kaksi vuotta ennen liittymistä ensimmäiseen yhtyeeseensä, jonka nimi oli Home.
Vuonna 1977 Williams sai puhelinsoiton AC/DC:n edustajalta. Mark Evans oli lähtenyt AC/DC:stä ja yhtye tarvitsi uutta basistia. Williams otti pestin vastaan ja oli mukana Poweragen nauhoituksissa vielä samana vuonna.
Cliff Williams soittaa nelikielistä Music Man Stingray -bassoa enimmäkseen plektralla, mutta joskus myös sormin.
Williams erosi AC/DC:sta Rock or Bust -kiertueen päätyttyä. Haastattelussa hän kertoi osasyyksi laulusolisti Brian Johnsonin lähdön, ja lisäksi hän kertoi haluavansa viettää aikaa perheensä kanssa.
Syyskuussa 2020 ilmoitettiin Williamsin paluusta AC/DC:n kokoonpanoon.
Diskografia AC/DC:n kanssa

Powerage (1978)
If You Want Blood You've Got It (1978)
Highway to Hell (1979)
Back in Black (1980)
For Those About to Rock We Salute You (1981)
Flick of the Switch (1983)
'74 Jailbreak (1984)
Fly on the Wall (1985)
Who Made Who (1986)
Blow Up Your Video (1988)
The Razor's Edge (1990)
Live (1992)
Live: 2 CD Collector's Edition (1995)
Ballbreaker (1996)
Bonfire (1997)
Stiff Upper Lip (2000)
Black Ice (2008)
Rock or Bust (2014)
Power Up (2020)
Old Town Road

| ”Old Town Road” Lil Nas X |
| --- | --- | --- |

Singlen tiedot
 Julkaistu: 3. joulukuuta 2018
 Tekijä(t): Montero Hill, Trent Reznor, Atticus Ross, Kiowa Roukema
 Tuottaja(t): YoungKio, Reznor, Ross
 Tyylilaji: kantrirap, trap
 Kesto: 01.53
 Levy-yhtiö: Columbia Records
Lil Nas X:n muut singlet
|   | ”Old Town Road” 2018 | ”Panini” 2019 |
Old Town Road on yhdysvaltalaisen rap-artisti Lil Nas X:n kappale, jonka alkuperäinen versio julkaistiin 3. joulukuuta 2018. Kappaleesta tehtiin myös remix-versio yhteistyössä yhdysvaltalaisen kantrilaulaja Billy Ray Cyrusin kanssa, joka julkaistiin 5. huhtikuuta 2019. ”Old Town Roadin” remix nousi todella suureen suosioon ja se nousi Billboard Hot 100 -listan kärkipaikalle. Kappale teki maailmanennätyksen ollen listan ensimmäisellä sijalla yhteensä 19 viikkoa.
”Old Town Road” nousi myös suureksi internetmeemiksi, varsinkin TikTok-sovelluksessa.
Outsideinside

| Outsideinside Blue Cheer |
| --- | --- | --- |

Studioalbumin tiedot
 Äänitetty : 1968
 Julkaistu: elokuu 1968
 Tuottaja(t): Abe Kesh
 Tyylilaji: blues rock, heavy metal, psykedeelinen rock
 Kesto: 32.42
 Levy-yhtiö: Philips Records
Blue Cheerin muut julkaisut
| Vincebus Eruptum 1968 | Outsideinside 1968 | New! Improved! Blue Cheer 1969 |
Outsideinside on Blue Cheerin albumi vuodelta 1968.
Kappaleet

Feathers from Your Tree – 3.29 (säv. Dickie Peterson, Leigh Stephens, Wagner)
Sun Cycle – 4.12 (säv. Peterson, Stephens, Wagner)
Just a Little Bit – 3'.04 (säv. Peterson)
Gypsy Ball – 2.57 (säv. Peterson, Stephens)
Come and Get It – 3.13 (säv. Peterson, Stephens, Wagner)
Satisfaction – 5.05 (säv. Mick Jagger, Keith Richards)
The Hunter – 4'22.Booker T. Jones, et al.
Magnolia Caboose Babyfinger – 1.38 (Instrumentaali, säv. Peterson, Stephens)
Babylon – 4.22 (säv. Peterson)
Kokoonpano

Dickie Peterson – basso, laulu
Paul Whaley – rummut
Leigh Stephens – kitara
Ralph Burns Kellogg – koskettimet
Oksprenololi

| --- | --- |

Oksprenololi
Systemaattinen (IUPAC) nimi
1-(propan-2-yyliamino)-3-(2-prop-2-enoksifenoksi)propan-2-oli
Tunnisteet
CAS-numero: 6452-71-7
ATC-koodi: C07AA02
PubChem CID: 4631
DrugBank: DB01580
Kemialliset tiedot
Kaava: C15H23NO3 
Moolimassa: 265,344
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus: 20–70 %
Metabolia: hepaattinen
Puoliintumisaika: 1–2 h
Ekskreetio: renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: oraalinen
Oksprenololi (Trasicor) on beetasalpaaja. Se on lääke, jota käytetty sydän- ja verisuonisairauksiin. Vaikutustyypiltään oksprenololi on epäselektiivinen. Lääkettä on ollut saatavilla 20, 40 ja 80 mg vahvuisina lääketableteina sekä infuusioliuoksen kuiva-aineena (2 mg/lääkeampulli), joka annetaan iv.-muodossa tiputuksena. Lääkeainetta on valmistanut Ciba-yhtiö, myöhemmin valmistajan nimeksi on tullut Ciba-Geigy.
Oksprenololin kemiallinen kaava on C15H23NO3, moolimassa 265,348 g/mol ja CAS-numero 6452-71-7.
Oksprenololin käyttöindikaatiot eli hoitoaiheet ovat:
angina pectoris
takykardiat
sydämen arytmiat
ekstrasystolit
mahdolliset muunlaiset rytmihäiriöt, kuten esimerkiksi digitalismyrkytystiloissa: jolloin oksprenololi toimii vastamyrkkynä edelliselle
nukutuksessa anestesia-aineiden vastamyrkkynä sekä keinotekoisessa hypotermiassa leikkaussalikäyttöön liittyvänä (lääke nimittäin laskee sydämen syketaajuutta sekä verenpainetta)
Aiheesta muualla

PubChem: Oxprenolol (englanniksi)
DrugBank: Oxprenolol (englanniksi)
Kyoto Encyclopedia of Genes and Genomes (KEGG): Oxprenolol (englanniksi)
Beetasalpaajat
| --- | --- |
Epäselektiiviset beetasalpaajat:   alprenololi  bopindololi  bupranololi  karteololi  kloorianololi  mepindololi  nadololi  oksprenololi  penbutololi  pindololi  propranololi  sotaloli  tertatololi  timololi 
β1-selektiiviset salpaajat:   asebutololi  atenololi  betaksololi  bevantololi  bisoprololi  epanololi  esmololi  metoprololi  nebivololi  praktololi  s-atenololi  seliprololi  talinololi 
β2-selektiiviset salpaajat:  butoksamiini
Beeta- ja alfasalpaajat:   karvediloli  labetaloli